Cegléd Város Önkormányzatának Polgármesterétől

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-400



|  |  |
| --- | --- |
| Ügyiratszám: C/…….…/2025  Előterjesztő: Dr. Csáky András polgármester | Tárgy: Gazdasági program felülvizsgálata |

**ELŐTERJESZTÉS**

Cegléd Város Önkormányzata Képviselő-testületének 2025. június 19-ei ülésére

**Tisztelt Képviselő-testület!**

A Képviselő-testület áprilisi ülésére terjesztettem elő a Magyarország helyi önkormányzatairól szóló 2011. évi CLXXXIX. törvény 116. §-ában foglaltak szerinti fejlesztési elképzeléseket tartalmazó gazdasági programot, hogy az a 2025-2029-es időszakra vonatkozóan iránymutatást adjon a városfejlesztési célokat illetően, valamint iránytűként szolgáljon a városvezetés számára a fejlesztési programok elindításához.

A Képviselő-testület 204/2025. (V.10.) Ök. határozatával 18 főszempont és számos alábontás szerint kérte a program átdolgozását a júniusi rendes testületi ülésre.

Az iránymutatások mennyisége és részletessége miatt az egyes szempontok szerinti átdolgozás részletekbe belemenő, összefüggéseket és következményeket is feltáró egyeztetést igényel, az érintett szervek feladatellátásának rendes ügymenete mellett. Kérem a Képviselő-testületet, hogy a gazdasági program átdolgozása határidejének a szeptemberi rendes testületi ülést jelölje meg.

**Az előterjesztést a Gazdasági, a Tulajdonosi, valamint a Jogi, Ügyrendi és Közbiztonsági Bizottság véleményezi.**

A bizottságok véleménye – jegyzőkönyvi kivonat formájában – a Képviselő-testület ülésén kerül ismertetésre.

*A döntéshozatal Magyarország helyi önkormányzatairól szóló 2011. évi CLXXXIX. törvény (Mötv.) 46. § (1) bekezdése alapján, a (2) bekezdésben foglaltakra figyelemmel* ***nyilvános*** *ülés keretében, az 50. § rendelkezései alapján - figyelemmel a KT. SzMSz 59. §-ában foglalt rendelkezésekre -* ***egyszerű*** *szavazati arányt igényel.*

Cegléd, 2025. június 2.

Dr. Csáky András

polgármester

**Határozati javaslat**

**Cegléd Város Önkormányzatának Képviselő-testülete**

1. Dönt arról, hogy a 204/2025. (IV. 10.) Ök. határozatban előírt feladat végrehajtási határideje a 2025. szeptemberi rendes ülés időpontja. A határidőt a II. félévi munkatervében is rögzíti.
2. Utasítja a Ceglédi Közös Önkormányzati Hivatalt a szükséges intézkedések megtételére.

Határidő: azonnal Felelős: Dr. Csáky András polgármester

A határozatot kapja:

1. Polgármester
2. Önkormányzati intézmények vezetői
3. Lendér Zsuzsanna kontroller – helyben – és általa:
4. Önkormányzat tulajdonában lévő gazdasági társaságok ügyvezetői
5. Ceglédi Közös Önkormányzati Hivatal irodavezetői

Láttam:

Dr. Diósgyőri Gitta

címzetes főjegyző