Cegléd Város Önkormányzatának Polgármesterétől

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53-511-400



|  |  |
| --- | --- |
| **Szám:** /2025.  **Előterjesztő**: Dr. Csáky András polgármester  **Szakmai előterjesztő:** Mótyán Krisztián ügyvezető | **Tárgy:** Köztéri fémkeretes várostérképek felújítása  **Melléklet:** 249/2025.(V.15.) ök. határozat |
|  |  |

**ELŐTERJESZTÉS**

**a Képviselő-testület 2025. június 19-i ülésére**

**Tisztelt Képviselő-testület!**

A Tisztelt Képviselő-testület a 249/2025.(V.15.) önkormányzati határozatával döntött arról, hogy hogy támogatja a Vörösmarty téren és a Ceglédi Termálfürdő épülete előtt található fémkeretes várostérkép felújítását, és utasította a VÁRVAG Nonprofit Kft.-t a táblák megújítására vonatkozó egyeztetések lefolytatására, árajánlatok bekérésére.

Fentiek alapján a társaság bekérte az felújításra vonatkozó árajánlatot (a VÁRVAG Nonprofit Kft. irodájában megtekinthető), mely alapján 1 db tábla felújítása és kihelyezése nettó 143.000,-Ft + áfa, azaz bruttó 181.610,-Ft, a három tábla esetében összesen nettó 429.000,-Ft +3% bonyolítási díj, összesen 441.870.- Ft + ÁFA, mindösszesen 561.175.- Ft.

A Termálfürdő épülete elé 1 db, míg a Vörösmarty térre 2 db térkép (két oldalas) kerülne ki.

A társaság éves költségvetésében táblakeret rendelkezésre áll, mely összeg azonban minden évben kimerül a közúti jelzőtáblák cseréjével és pótlásával járó feladatok ellátása folytán, így a társaság a táblák felújítására vonatkozó összeget saját költségvetésének terhére nem tudja biztosítani.

Kérem Tisztelt Képviselő-testületet, hogy amennyiben erre van keretösszeg, úgy biztosítson fedezetet a 3 db tábla felújítására a 2025. évi költségvetés egyéb dologi kiadásainak terhére.

Az előterjesztést a **Tulajdonosi** **Bizottság** tárgyalja. A Bizottság véleménye a Képviselő-testület ülésén helyben kerül kiosztásra jegyzőkönyvi kivonat formájában.

A döntéshozatal a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 46. § (1) bekezdésére figyelemmel **nyilvános** ülésen történik és a Cegléd Város Önkormányzata Képviselő-testületének 22/2024. (XI. 12.) önkormányzati rendelete a képviselő-testület és szervei szervezeti és működési szabályairól (továbbiakban: SzMSz) 59. § 3. pontja alapján **minősített** szavazati arányt igényel.

Kérem a Tisztelt Képviselő-testületet, hogy döntését meghozni szíveskedjen.

Cegléd, 2025. június 02.

Dr. Csáky András

polgármester

**„A” Határozati javaslat**

**Cegléd Város Önkormányzatának Képviselő-testülete**

1. a Vörösmarty téren és a Ceglédi Termálfürdő épülete előtt található fémkeretes várostérkép felújítására a 2025. évi költségvetésben pénzügyi kötelezettséget vállal bruttó 561.175,-Ft összegben, az egyéb dologi kiadások terhére,
2. utasítja a Ceglédi Közös Önkormányzati Hivatalt és a VÁRVAG Nonprofit Kft-t a szükséges intézkedések megtételére.

**Határidő:** azonnal **Felelős:** Dr. Csáky András polgármester

**„B” Határozati javaslat**

**Cegléd Város Önkormányzatának Képviselő-testülete**

1. a Vörösmarty téren és a Ceglédi Termálfürdő épülete előtt található fémkeretes várostérkép felújítását a 2026. évi költségvetésben megtervezi, pénzügyi kötelezettséget vállal a felújítási költségek aktualizálásával,
2. utasítja a Ceglédi Közös Önkormányzati Hivatalt a szükséges intézkedések megtételére.

**Határidő:** 2026.02.15. **Felelős:** Dr. Csáky András polgármester

**A határozatot kapják:**

1. VÁRVAG Nonprofit Kft. Mótyán Krisztián ügyvezető

2. Ceglédi Közös Önkormányzati Hivatal Pénzügyi Iroda

3. Irattár

**Az előterjesztést láttam:**

Dr. Diósgyőri Gitta

címzetes főjegyző